Správa Komisie Rade Správa za roky - 1985 – 2005 o finančnej situácii systému poistenia pre prípad nezamestnanosti Spoločenstva pre bývalých dočasných a zmluvných zamestnancov, ktorí sú nezamestnaní po skončení ich služobného pomeru v niektorej inštitúcii Európskych spoločenstiev (pozri články 28a a 96 podmienok zamestnávania ostatných zamestnancov Európskych spoločenstiev – PZOZ). {SEK(2007) 13} /* KOM/2007/0004 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 16.1.2007 KOM(2007) 4 v konečnom znení SPRÁVA KOMISIE RADE Správa za roky 1985 – 2005 o finančnej situácii systému poistenia pre prípad nezamestnanosti Spoločenstva pre bývalých dočasných a zmluvných zamestnancov, ktorí sú nezamestnaní po skončení ich služobného pomeru v niektorej inštitúcii Európskych spoločenstiev (pozri články 28a a 96 podmienok zamestnávania ostatných zamestnancov Európskych spoločenstiev – PZOZ). {SEK(2007) 13} SPRÁVA KOMISIE RADE Správa za roky 1985 – 2005 o finančnej situácii systému poistenia pre prípad nezamestnanosti Spoločenstva pre bývalých dočasných a zmluvných zamestnancov, ktorí sú nezamestnaní po skončení ich služobného pomeru v niektorej inštitúcii Európskych spoločenstiev (pozri články 28a a 96 podmienok zamestnávania ostatných zamestnancov Európskych spoločenstiev – PZOZ). OBSAH ZHRNUTIE 4 PREDBEŽNÉ POZNÁMKY 5 I. PRÁVNY RÁMEC 6 A. Právne odkazy 6 B. Prehľad systémov odmeňovania zavedených rôznymi nariadeniami 6 II. FINANČNÁ SITUÁCIA SYSTÉMU – 1985-2005 8 A Predbežné poznámky 8 B. Prehľad jednotlivých päťročných období – 1985-2005 8 C. Súhrnné ročné tabuľky uvádzajúce výdavky a príjmy za obdobie rokov 2000-2005 10 1. Obdobie rokov 2000-2002 10 2. Obdobie rokov 2003-2005 10 D. Súhrnná ročná tabuľka uvádzajúca výdavky a príjmy v relatívnom vyjadrení (percentuálne podiely vo vzťahu k ročným úhrnom) za obdobie rokov 2000-2005. 11 E. Vývoj priemerných nákladov na jeden prípad – 2000-2005 11 F. Poznámky 12 III. ÚDAJE O PRISPIEVATEĽOCH A PRÍJEMCOCH – 2000-2005 13 A. Súhrnná ročná tabuľka uvádzajúca počet dočasných/zmluvných zamestnancov v službe k 31. decembru za obdobie rokov 2000-2005 podľa triedy. 13 B. Ročná súhrnná tabuľka uvádzajúca počet nezamestnaných, ktorým bol vyplatený príspevok v nezamestnanosti za mesiac december daného roka, za obdobie rokov 2000-2005 podľa triedy. 14 C. Úhrny z tabuliek uvedených v bodoch A a B spolu s relatívnym významom (v %) vo vzťahu k celkovému príslušnému počtu osôb 15 D. Tabuľka uvádzajúca počet vybavených prípadov (počas daného roka bola vypočítaná aspoň jedna dávka) podľa jednotlivých inštitúcií 16 E. Údaje o počte nezamestnaných, ktorým bol vyplatený príspevok v nezamestnanosti aspoň za jeden mesiac počas daného roka, za obdobie rokov 2000-2005 podľa krajiny trvalého bydliska 17 F. Analýzy dĺžky trvania zmlúv dočasných a zmluvných zamestnancov, ktorí sú príjemcami príspevku v nezamestnanosti, podľa inštitúcií 18 G. Analýza dĺžky doby, počas ktorej sú nezamestnaným vyplácané dávky, podľa inštitúcií 19 H. Poznámky 19 IV. SITUÁCIA PO NADOBUDNUTÍ ÚČINNOSTI REFORMY (ROKY 2004 A 2005) 22 A. Vysvetlenie 22 B. Analýza priemerných nákladov na dávku 22 C. Analýzy príspevkov odvedených do fondu poistenia v nezamestnanosti 22 D. Analýza dĺžky trvania zmlúv podľa inštitúcií 23 E. Analýza dĺžky doby, počas ktorej sú nezamestnaným vyplácané dávky, podľa jednotlivých inštitúcií 24 F. Poznámky 24 V. ZÁVEREČNÉ POZNÁMKY A ZÁVERY 26 ZHRNUTIE Táto správa je odpoveďou na požiadavku Rady uvedenú v článku 28a ods. 11 a článku 96 ods. 11 PZOZ.. V tejto správe je opísaná finančná situácia fondu poistenia v nezamestnanosti inštitúcií Spoločenstva od jeho vytvorenia v roku 1985. Tieto údaje sú predstavené po prvýkrát. V minulosti sa vo fungovaní a v rovnováhe systému nevyskytli žiadne skutočné problémy. S výnimkou niekoľkých rokov systém vykazoval prebytky. V súčasnosti existujúce rezervy môžu poľahky pokryť niekoľko rokov deficitnej prevádzky. Pokiaľ ide o budúcnosť, zdá sa, že je potrebné začať realizáciu osobitnej štúdie týkajúcej sa vývoja stavu dočasných a zmluvných zamestnancov a jeho vplyvu na počet nezamestnaných, ktorý je možné očakávať. To by malo umožniť posúdiť rovnováhu fondu zo strednodobého a dlhodobého hľadiska, aby bolo možné – v prípade potreby – prijať náležité opatrenia na strane príjmov (výška príspevkov) a/alebo na strane výdavkov (nároky na dávky). Prvé údaje týkajúce sa modifikovaného systému (zavedeného reformou účinnou od mája 2004) naznačujú, že rovnováha systému je na rovnakej, ak nie na lepšej úrovni, ako v prípade pôvodného systému. Je však potrebné pripomenúť, že modifikovaný systém bude naplno fungovať až po niekoľkých rokoch (2007-2008). Počet osôb, ktoré majú nárok na príspevok v nezamestnanosti Spoločenstva, sa od nadobudnutia účinnosti reformy zdvojnásobil, keďže kategória zmluvných zamestnancov majúcich nárok na príspevok v nezamestnanosti takmer úplne nahradila kategóriu pomocných zamestnancov, ktorí nárok na príspevok nemali. Z uvedeného vyplýva, že existuje riziko významného zvýšenia počtu nezamestnaných osôb. V tejto súvislosti by bolo vhodné, aby výmena príslušných údajov medzi vnútroštátnymi správnymi orgánmi a Komisiou prebiehala vo väčšej miere elektronickou cestou. Malo by to tak byť najmä v prípade štátov, v ktorých je množstvo bývalých zamestnancov zaregistrovaných ako uchádzačov o zamestnanie značné. PREDBEŽNÉ POZNÁMKY - Cieľom tejto správy je poskytnúť čo najsprávnejšie a najrelevantnejšie informácie týkajúce sa obdobia rokov 1985-2005. Jej poslaním ani zámerom nie je poskytnúť predpovede o rovnováhe systému v budúcnosti. Táto problematika by mala byť predmetom iného dokumentu. - Od roku 1985 do roku 1998 bolo účtovníctvo fondu vedené v belgických frankoch (BEF). S cieľom zaistiť čo najväčšiu možnú porovnateľnosť a homogénnosť správy boli sumy týkajúce sa uvedeného obdobia prepočítané na eurá prostredníctvom fixnej sadzby 1,00 EUR = 40,3399 BEF. - Správa sa zaoberá najmä finančnou situáciou fondu poistenia v nezamestnanosti pre bývalých dočasných zamestnancov (DZ) a zmluvných zamestnancov (ZZ). Pre každý konkrétny rok sa v nej uvádzajú všetky výdavky a príjmy daného roka, a to aj v prípade, keď boli zaúčtované počas predchádzajúcich alebo nasledujúcich rokov. To umožňuje posúdiť rovnováhu systému poistenia pre prípad nezamestnanosti Spoločenstva. - Zhrnutie účtovnej situácie, ktoré zodpovedá zaúčtovaniu finančných prostriedkov ako boli historicky zaznamenané, je obsiahnuté v prílohe III (otvorený bežný účet v účtovných knihách Komisie) a v prílohe IV (finančné umiestnenie prebytkov) k tejto správe. - V období medzi rokmi 1994 a 1999 Hospodársky a sociálny výbor a Výbor regiónov zverili niektoré administratívne a iné úlohy Spoločnej organizačnej štruktúre.. Zamestnanci pridelení k tejto štruktúre prispievali do doplnkového systému poistenia pre prípad nezamestnanosti Spoločenstva a boli príjemcami dávok z tohto systému. Príjmy a výdavky súvisiace s bývalými zamestnancami tejto štruktúry boli rovnomerne rozdelené medzi Hospodársky a sociálny výbor a Výbor regiónov. - Je potrebné poznamenať, že „reforma“ zavedená s účinnosťou od 1. mája 2004 má významný vplyv na príjmy a výdavky fondu. Kapitola IV obsahuje analýzu obdobia rokov 2004-2005, v ktorej sa rozlišuje medzi prípadmi, na ktoré sa uplatňujú pôvodné predpisy, a tými, na ktoré sa uplatňujú nové predpisy. Uvádzajú sa aj priemerné náklady podľa jednotlivých typov. - Zavedením zmluvných zamestnancov bola uvedenou „reformou“ vytvorená nová kategória pracovníkov, ktorí prispievajú do systému poistenia pre prípad nezamestnanosti a sú príjemcami dávok z tohto systému, čo vplýva na jeho rovnováhu. - Výsledkom „reformy“ zároveň bolo, že veľký počet dočasných zamestnancov zastávajúcich stále pracovné miesta (dočasní zamestnanci so zmluvou na dobu neurčitú) – najmä v oblasti výskumu – bolo vymenovaných do stálej služby. V dôsledku toho fond stratil významný zdroj príjmov (pozri údaje Komisie za roky 2003-2004). - S cieľom naplniť potreby budúcich príjemcov doplnkových príspevkov v nezamestnanosti Spoločenstva bola vypracovaná príručka, v ktorej sa jasne uvádzajú ich práva a povinnosti. Táto príručka zároveň obsahuje praktické pokyny a všeobecné informácie umožňujúce riadne a plynulé vybavovanie prípadov, ktoré je v záujme dotknutých osôb aj inštitúcií. I. PRÁVNY RÁMEC A. Právne odkazy - Článok 28a podmienok zamestnávania ostatných zamestnancov Európskych spoločenstiev (PZOZ) zavedený článkom 33 nariadenia Rady (ESUO, EHS, Euratom) č. 2799/85 z 27. septembra 1985 (Ú. v. ES L 265, 8. 10. 1985), zmenený a doplnený nariadením Rady (ES, Euratom) č. 723/2004 z 22. marca 2004 (Ú. v. EÚ L 124, 27. 4. 2004). - Nariadenie Komisie (ESUO, EHS, Euratom) č. 91/88 z 13. januára 1998, ktorým sa určujú opatrenia na uplatňovanie článku 28a ods. 2 podmienok zamestnávania ostatných zamestnancov Európskych spoločenstiev (Ú. v. ES L 11, 15. 1. 1989). - Pravidlá Komisie zo 14. júla 1988 po spoločnej dohode zaznamenanej predsedom Súdneho dvora 4. júla 1989, ktorými sa stanovujú podrobné pravidlá uplatňovania ustanovení týkajúcich sa poskytovania príspevkov v nezamestnanosti dočasným zamestnancom pri vykonávaní článku 28a ods. 10 podmienok zamestnávania ostatných zamestnancov Európskych spoločenstiev. - Nariadenie Rady (ESUO, EHS, Euratom) č. 2458/98 (Ú. v. ES L 307, 17. 11. 1998) týkajúce sa zavedenia eura. - Oznámenie Komisie č. 1999/C 60/09 ostatným inštitúciám o prepočte súm stanovených v služobnom poriadku na eurá (Ú. v. ES C 60, 3. 2. 1999). - Článok 96 podmienok zamestnávania ostatných zamestnancov Európskych spoločenstiev (PZOZ) zavedený nariadením Rady (ES, Euratom) č. 723/2004 z 22. 3. 2004 (Ú. v. EÚ L 124, 27. 4. 2004). - Článok 5 prílohy k PZOZ zavedený nariadením Rady (ES, Euratom) č. 723/2004 z 22. marca 2004 (Ú. v. EÚ L 124, 27. 4. 2004). - Sumy, ktoré môžu podliehať ročnej úprave (pozri ročnú úpravu odmien) boli naposledy zmenené a doplnené nariadením Rady (ES, Euratom) č. 2104/2005 z 20. decembra 2005 (Ú. v. EÚ L 337, 22. 12. 2005). B. Prehľad systémov odmeňovania zavedených rôznymi nariadeniami Poznámky: 1. Podrobnejší opis systémov odmeňovania je uvedený v prílohe I k tejto správe. 2. Pre zmluvy, ktorých platnosť začala plynúť pred 1. májom 2004 a skončí po tomto dátume, je ustanovené prechodné obdobie. Pôvodný systém – uplatňovaný od roku 1985 do apríla 2004 – poskytoval krytie proti riziku nezamestnanosti pre dočasných zamestnancov (DZ) po skončení ich služobného pomeru. Tieto príspevky v nezamestnanosti Spoločenstva sú doplnkom k vnútroštátnym dávkam sociálneho zabezpečenia, na ktoré má bývalý zamestnanec nárok. Nárok na dávky až počas 24 mesiacov vzniká dočasným zamestnancom, ktorí ukončili aspoň šesťmesačnú službu. Výška doplnkových príspevkov v nezamestnanosti Spoločenstva má stanovenú minimálnu aj maximálnu výšku. Táto minimálna a maximálna výška neboli počas rokov fungovania systému vôbec upravované. Systém, ktorý má formu skutočného fondu, je financovaný z príspevkov zamestnancov a zamestnávateľov. Modifikovaný systém – uplatňuje sa od mája 2004 – poskytuje krytie proti riziku nezamestnanosti aj pre novú kategóriu zmluvných zamestnancov (ZZ). Nárok je teraz obmedzený na tretinu obdobia skutočne odpracovaného ako DZ alebo ZZ a nesmie prekročiť 36 mesiacov. Maximálna výška (uplatňovaná len od siedmeho mesiaca nezamestnanosti) a minimálna výška príspevku boli opätovne valorizované a budú každoročne upravované (pozri mzdy). II. FINANČNÁ SITUÁCIA SYSTÉMU – 1985-2005 A Predbežné poznámky Sumy uvedené pod položkou „príspevky v nezamestnanosti“ systematicky zahŕňajú základný príspevok v nezamestnanosti, všetky rodinné prídavky a vplyv opravného koeficientu (len pre pôvodný systém). Vykonávajú sa odpočty všetkých dávok sociálneho zabezpečenia poskytnutých na vnútroštátnej úrovni (príspevky v nezamestnanosti, rodinné prídavky, nemocenské dávky, dávky v materstve atď.). Príspevky do spoločného systému zdravotného poistenia RCAM sú v plnej miere pokryté systémom poistenia pre prípad nezamestnanosti Spoločenstva (pozri aj prílohu I). Od príspevkov v nezamestnanosti Spoločenstva sa teda neodpočítavajú žiadne osobné príspevky do spoločného systému zdravotného poistenia. B. Prehľad jednotlivých päťročných období – 1985-2005 Poznámky: 3. Finančné údaje týkajúce sa výdavkov (príspevky v nezamestnanosti a príspevky do spoločného systému zdravotného poistenia - RCAM) za každý rok rozdelené podľa jednotlivých inštitúcií nie sú dostupné za obdobie rokov 1985-1999. Z tohto dôvodu sa uvádzajú celkové príspevky v nezamestnanosti zaúčtované počas daného roka. Pokiaľ ide o príspevky do spoločného systému zdravotného poistenia, uvádzajú sa výdavky za každý daný rok; 4. S cieľom zaistiť koherenciu a porovnateľnosť v rámci celého obdobia, ktorého sa správa týka, sa v nižšie uvedených tabuľkách uplatňuje rovnaký prístup aj pre roky 2000 až 2004 a rok 2005. Tento prístup poskytuje dobrý prehľad o rovnováhe systému počas prvých 21 rokov jeho existencie; 5. Nižšie uvedené údaje sú rozdelené na päťročné obdobia (s výnimkou roka 2005, ktorý je uvedený samostatne). Podrobnejšie údaje za jednotlivé roky týchto päťročných období sú uvedené v prílohe II k tomuto dokumentu; 6. V spodnej časti tabuľky sa uvádza vývoj finančných aktív fondu (na bežnom účte v účtovnej evidencii Komisie a na investičných účtoch spravovaných GR ECFIN). Údaje ukazujú účtovný stav k 31. decembru daného obdobia. Ročný výsledok sa samozrejme prejavuje nárastom alebo poklesom týchto aktív. 1) Tabuľka [pic] 2) Graf [pic] C. Súhrnné ročné tabuľky uvádzajúce výdavky a príjmy za obdobie rokov 2000-2005 Pre dané obdobie sa uvádzajú údaje o „príspevkoch v nezamestnanosti“ vyplatených za každý jednotlivý rok. Rozdiely medzi tabuľkami uvedenými v bode II.B. (a v prílohe II) a tabuľkami uvedenými v bode II.C. vyplývajú zo skutočnosti, že program na výpočet príspevkov v nezamestnanosti Spoločenstva (vytvorený v programe Access) a samotné platby nie sú z hľadiska IT priamo prepojené. Niektoré výpočty sa preto uskutočňujú aj bez použitia tohto programu. Údaje uvedené v tomto bode sú najpresnejšími dostupnými odhadmi, ktoré umožňujú rozdelenie výdavkov podľa inštitúcií. Údaje uvedené v tabuľkách v tomto bode sa však zdajú byť vhodným základom pre posúdenie skutočnej rovnováhy systému. 1. Obdobie rokov 2000-2002 [pic] 2. Obdobie rokov 2003-2005 [pic] D. Súhrnná ročná tabuľka uvádzajúca výdavky a príjmy v relatívnom vyjadrení (percentuálne podiely vo vzťahu k ročným úhrnom) za obdobie rokov 2000-2005. Na základe údajov uvedených v bode C: [pic] E. Vývoj priemerných nákladov na jeden prípad – 2000-2005 [pic] Priemerné náklady sú vypočítané takto: súčet výdavkov (príspevky v nezamestnanosti + príspevky do spoločného systému zdravotného poistenia) sa vydelí celkovým počtom dávok. Dávku je možné vymedziť ako nárok na príspevok v nezamestnanosti Spoločenstva spojený s presne určeným kalendárnym mesiacom. Tento nárok môže byť úplný (30/30) alebo čiastočný (pomerná časť), čo závisí od dokladov, ktoré musia byť predložené každý mesiac. Týmto spôsobom je možné vypočítať priemerné mesačné náklady na príspevky v nezamestnanosti počas daného roka. V tabuľke sa uvádza celkový počet poskytnutých dávok – rozdelený podľa inštitúcií – počas každého daného roka. Podrobnejšia analýza týkajúca sa priemerných nákladov na príspevky v nezamestnanosti za roky 2004 a 2005 je uvedená v kapitole IV tohto dokumentu. F. Poznámky - Ak sa vezmú do úvahy všetky príjmy a výdavky systému, dospeje sa k záveru, že systém bol počas svojej existencie v schodku štyrikrát (v roku 1991, 2000, 2001 a 2004). Ak sa do úvahy neberú príjmy pochádzajúce z úrokov z finančného umiestnenia prebytkov, systém zaznamenal schodok aj v roku 1990 a v roku 2002. - Je potrebné poznamenať, že v roku 2005 bol zaznamenaný značný prebytok: viac ako 11 % v porovnaní s príjmami (bez úrokov). - Celkové súčasné aktíva vo výške 9,2 milióna EUR postačujú na financovanie: - viac ako jeden a pol roka výdavkov (referenčný rok 2005: 5,9 milióna EUR) - šesťnásobku najvyššieho ročného prevádzkového schodku (bez príjmov z úrokov), ktorý bol zaznamenaný (1,46 milióna EUR v roku 2001). - V tabuľke v bode C. je jasne vidieť sústavnú nerovnováhu medzi výdavkami a príjmami Hospodárskeho a sociálneho výboru. Celkové náklady na príspevky v nezamestnanosti vyplatené bývalým zamestnancom tejto inštitúcie niekoľkonásobne prevyšujú zodpovedajúce príspevky do systému. Situácia je opačná, pokiaľ ide o príjmy z agentúr a úradov vo vzťahu k výdavkom na ich bývalých zamestnancov. Tieto závery potvrdzujú aj údaje o počte prispievateľov a príjemcov (pozri bod III.C). - Priemerné náklady sa medzi rokmi 2000 a 2003 skôr znižovali. Tento jav je možné vysvetliť skutočnosťou, že maximálna a minimálna výška príspevkov v nezamestnanosti sa od roku 1985 nezmenila, zatiaľ čo vnútroštátne dávky sociálneho zabezpečenia, ktoré sa odpočítavajú od príspevkov Spoločenstva, sa prispôsobovali vývoju životných nákladov (pravidelná indexácia). Skutočnosť, že rodinné prídavky Spoločenstva boli tiež indexované, kompenzuje tento pokles len čiastočne. III. ÚDAJE O PRISPIEVATEĽOCH A PRÍJEMCOCH – 2000-2005 A. Súhrnná ročná tabuľka uvádzajúca počet dočasných/zmluvných zamestnancov v službe k 31. decembru za obdobie rokov 2000-2005 podľa triedy. [pic] V prílohe VI k tejto správe sa uvádza rozdelenie zamestnancov podľa jednotlivých úradov a agentúr. B. Ročná súhrnná tabuľka uvádzajúca počet nezamestnaných, ktorým bol vyplatený príspevok v nezamestnanosti za mesiac december daného roka, za obdobie rokov 2000-2005 podľa triedy. [pic] C. Úhrny z tabuliek uvedených v bodoch A a B spolu s relatívnym významom (v %) vo vzťahu k celkovému príslušnému počtu osôb 1) Tabuľka [pic] 2) Graf [pic] D. Tabuľka uvádzajúca počet vybavených prípadov (počas daného roka bola vypočítaná aspoň jedna dávka) podľa jednotlivých inštitúcií [pic] Tieto štatistické údaje určitým spôsobom dopĺňajú údaje uvedené v bode B. tejto kapitoly. Sú lepším ukazovateľom skutočnej záťaže súvisiacej s vybavovaním prípadov. Otvorenie nových prípadov, a to aj vtedy, ak je v ich rámci vyplatených len niekoľko dávok, predstavuje nezanedbateľnú administratívnu záťaž. Okrem toho tieto číselné údaje ukazujú skutočný počet nezamestnaných, ktorí boli príjemcami dávok na každú z inštitúcií. E. Údaje o počte nezamestnaných, ktorým bol vyplatený príspevok v nezamestnanosti aspoň za jeden mesiac počas daného roka, za obdobie rokov 2000-2005 podľa krajiny trvalého bydliska 1) Tabuľka [pic] 2) Graf [pic] F. Analýzy dĺžky trvania zmlúv dočasných a zmluvných zamestnancov, ktorí sú príjemcami príspevku v nezamestnanosti, podľa inštitúcií V tabuľke sa pre jednotlivé roky (2000-2005) uvádzajú percentuálne podiely z celkového počtu nezamestnaných (pre ktorých bola počas daného roka vypočítaná aspoň jedna dávka) podľa dĺžky trvania zmluvy, na základe ktorej vznikol nárok na výplatu doplnkových príspevkov v nezamestnanosti Spoločenstva (jeden rok alebo menej, dva roky alebo menej atď.). [pic] [pic] Podrobnejšiu analýzu situácie počas rokov 2004 a 2005 je možné nájsť v kapitole IV tohto dokumentu. G. Analýza dĺžky doby, počas ktorej sú nezamestnaným vyplácané dávky, podľa inštitúcií V tabuľke sa uvádza priemerná dĺžka doby vyplácania dávok počas rokov 2000-2005. Vychádzajúc z počtu prípadov nezamestnaných vybavených počas daného roka (pre ktorých bola počas daného roka vypočítaná aspoň jedna dávka), ide o celkový počet dní, počas ktorých boli vyplácané dávky od otvorenia prípadu až do 31. decembra daného roka. Tento úhrn je vydelený počtom prípadov a následne opäť tridsiatimi, aby sa dospelo k priemeru vyjadrenému v „dávkach“. Podrobnejšiu analýzu situácie počas rokov 2004 a 2005 je možné nájsť v kapitole IV tohto dokumentu. [pic] H. Poznámky - Počas mnohých rokov Komisia zamestnávala viac ako polovicu dočasných zamestnancov pracujúcich pre európske inštitúcie. Jedným z dôvodov je samozrejme aj značný počet (>700) zmlúv pre dočasných zamestnancov „na dobu neurčitú“ uzatvorených v rámci výskumu. Od roku 2004 boli pracovníci zamestnaní na základe týchto zmlúv vymenúvaní do stálej služby, čo viedlo k tomu, že ku koncu roka 2005 Komisia zamestnávala menej ako tretinu z celkového počtu dočasných zamestnancov. - Počet pracovníkov zamestnaných v agentúrach a úradoch neustále rastie. Pracovníci zamestnaní týmito subjektami v súčasnosti predstavujú veľkú časť (> 1/3) všetkých dočasných zamestnancov. - Súčasne s uvedeným je potrebné poznamenať, že počet agentúr a úradov počas posledných rokov rástol takmer exponenciálne. - Za posledných šesť rokov najväčšiu časť dočasných zamestnancov v služobnom pomere tvorili zamestnanci triedy A (35 až 45 %). Medzi nezamestnanými, ktorí boli príjemcami dávok, však jasne prevažujú bývalí zamestnanci triedy C (rovnako od 35 do 45 %). Skutočnosť, že v prípade Hospodárskeho a sociálneho výboru podiel nezamestnaných, ktorí sú príjemcami dávok, niekoľkonásobne prevyšuje počet zamestnancov v aktívnom služobnom pomere, potvrdzuje poznámku uvedenú v predchádzajúcej kapitole (pozri II.E.). - Počet nezamestnaných, ktorí sú príjemcami dávok, (bývalí zmluvní zamestnanci) je ešte príliš malý na to, aby bolo možné vyvodiť spoľahlivé závery. - Počet prispievateľov zamestnaných v agentúrach a úradoch výrazne prevyšuje počet nezamestnaných, ktorí sú príjemcami dávok, z týchto subjektov. Tieto závery potvrdzujú aj číselné údaje o výdavkoch a príjmoch (pozri bod II.D). Dôvodom je čiastočne aj skutočnosť, že značné množstvo týchto agentúr a úradov bolo vytvorené pomerne nedávno, čo znamená, že platnosť mnohých zmlúv ešte neskončila. - Rozdiely medzi počtom nezamestnaných, ktorí boli príjemcami dávok, v mesiaci december (pozri III.B) a počtom prípadov nezamestnaných vybavovaných počas roka naznačuje veľký nárast počtu prípadov na vybavenie. Tieto údaje sú dobrým ukazovateľom skutočnej administratívnej záťaže. - Údaje o mieste trvalého bydliska nezamestnaných, ktorí sú príjemcami príspevkov v nezamestnanosti Spoločenstva, ukazujú, že viac ako polovica z nich je zaregistrovaná ako uchádzač o zamestnanie v Belgicku. Toto číslo, ktoré stále rastie (s výnimkou roka 2005), neposkytuje žiadne informácie o štátnej príslušnosti týchto osôb. Inými slovami, osoby, ktoré sa zaregistrujú v Belgicku, pochádzajú zo všetkých členských štátov Európskej únie a rozhodne nejde len o Belgičanov. Navyše, ak sa spočítajú údaje za päť krajín, v ktorých sa zaregistroval najvyšší počet nezamestnaných (Belgicko, Francúzsko, Španielsko, Luxembursko a Taliansko), výsledný súčet predstavuje viac ako 80 % všetkých vybavovaných prípadov. Tento podiel je počas posledných šiestich rokov pomerne stabilný. Ukazuje sa tiež, že najmä medzi nezamestnanými z radov bývalých zamestnancov agentúr a úradov je podstatne viac osôb, ktoré sa ako uchádzači o zamestnanie zaregistrujú v iných než vyššie uvedených krajinách. - Na základe tabuľky v bode III.F. (dĺžka trvania zmlúv) možno dospieť k týmto záverom: - Počas posledných rokov sa dĺžka trvania zmlúv skrátila: v roku 2000 dosahoval podiel zmlúv s dĺžkou trvania presahujúcou dva roky viac ako 75 %, zatiaľ čo v roku 2005 už tento podiel predstavuje len 45 %. Je však príliš skoro na to, aby to bolo možné považovať za vplyv reformy. - Aj v tomto prípade opäť z priemeru vybočuje Hospodársky a sociálny výbor: polovica zmlúv je uzatvorená najviac na jeden rok. V roku 2005 tak bývalí zamestnanci Hospodárskeho a sociálneho výboru tvorili 8,1 % z celkového počtu nezamestnaných a 4,8 % z celkového počtu nezamestnaných malo v tejto inštitúcii zmluvy maximálne na jeden rok. - Na základe tabuľky v bode III.G. (dĺžka doby vyplácania dávok) možno dospieť k týmto záverom: - V minulosti v rámci pôvodného systému dĺžka doby vyplácania dávok dosahovala približne jeden rok. Výnimkou boli roky 2000 a 2004. V roku 2000 bolo otvorené veľké množstvo prípadov z dôvodu výmeny pracovníkov v kabinetoch komisárov. Tieto prípady boli otvorené len na krátke obdobie. Dôvod, prečo bola doba vyplácania dávok v roku 2004 výrazne kratšia, nie je veľmi jasný. Je možné konštatovať, že tento jav je zreteľný najmä v prípade zmlúv Komisie. Vplyv modifikovaného systému je zatiaľ len minimálny. - Skrátenie dĺžky doby vyplácania dávok v roku 2005 je pravdepodobne možné vysvetliť nárastom počtu nezamestnaných, na ktorých sa vzťahuje modifikovaný systém, v rámci ktorého je dĺžka doby, počas ktorej je možné dávky vyplácať, kratšia (1/3 odpracovanej doby). IV. SITUÁCIA PO NADOBUDNUTÍ ÚČINNOSTI REFORMY (ROKY 2004 A 2005) A. Vysvetlenie Na základe zavedenia reformy sa zmenil aj nárok na doplnkové príspevky v nezamestnanosti Spoločenstva. Podrobnejšie informácie o týchto zmenách sú uvedené v prílohe I k tomuto dokumentu. Počas prechodného obdobia, ktorého dĺžku je ťažké predpovedať, budú obidva systémy existovať paralelne. Zamestnanci, ktorí získali nárok na doplnkové príspevky v nezamestnanosti Spoločenstva na základe zmluvy dočasného zamestnanca, ktorej platnosť začala plynúť pred 1. májom 2004, majú možnosť vybrať si jeden z týchto dvoch systémov. Ak tieto osoby bez prerušenia naďalej získavajú nárok aj po 30. apríli 2004, budú mať možnosť vybrať si jeden z týchto systémov v čase, keď budú spĺňať podmienky na priznanie týchto príspevkov v nezamestnanosti. Svoj výber však nemôžu zmeniť. B. Analýza priemerných nákladov na dávku V tejto tabuľke sa analyzujú priemerné náklady na dávku (= mesačnú platbu) podľa jednotlivých druhov zmlúv (dočasní zamestnanci (DZ) a zmluvní zamestnanci (ZZ)), pričom sa zohľadňuje systém, ktorý sa na príslušné prípady vzťahuje. [pic] C. Analýzy príspevkov odvedených do fondu poistenia v nezamestnanosti Údaje v tabuľke pochádzajú z nového výplatného systému (NAP). Tieto údaje zahŕňajú všetky inštitúcie, agentúry a úrady. Pre každý daný mesiac sa uvádza počet prípadov, pre ktoré bola vypočítaná mzda, a to aj vtedy, ak sa výpočet uskutočnil až v niektorom z nasledujúcich mesiacov. Osobné príspevky a príspevky zamestnávateľa za daný mesiac boli zrátané. Týmto spôsobom možno vypočítať priemerný príspevok na jedného zamestnanca, ktorého výšku v jednotlivých mesiacoch je možné porovnať. [pic] [pic] D. Analýza dĺžky trvania zmlúv podľa inštitúcií V tabuľke sa pre jednotlivé roky (2004-2005) uvádzajú percentuálne podiely z celkového počtu nezamestnaných (pre ktorých bola počas daného roka vypočítaná aspoň jedna dávka) podľa dĺžky trvania zmluvy, na základe ktorej vznikol nárok na výplatu príspevkov v nezamestnanosti Spoločenstva (jeden rok alebo menej, dva roky alebo menej atď.). [pic] [pic] [pic] E. Analýza dĺžky doby, počas ktorej sú nezamestnaným vyplácané dávky, podľa jednotlivých inštitúcií V tabuľke sa uvádza priemerná dĺžka doby vyplácania dávok počas rokov 2004 a 2005. Vychádzajúc z počtu prípadov nezamestnaných vybavených počas daného roka (pre ktorých bola počas daného roka vypočítaná aspoň jedna dávka), ide o celkový počet dní, počas ktorých boli vyplácané dávky od otvorenia prípadu až do 31. decembra daného roka. Tento úhrn je vydelený počtom vybavených prípadov a následne opäť tridsiatimi, aby sa dospelo k priemeru vyjadrenému v „dávkach“. Údaje sú rozdelené aj podľa druhu zmluvy a systému, ktorý sa ne vzťahuje. [pic] F. Poznámky - Je zrejmé, že mesačné náklady – v prípade bývalých dočasných zamestnancov – na doplnkový príspevok v nezamestnanosti Spoločenstva sú výrazne vyššie v rámci modifikovaného systému. Uvedené priemerné náklady za rok 2004 (modifikovaný systém) sú však do určitej miery skreslené skutočnosťou, že veľké množstvo príjemcov bolo ešte v počiatočnom šesťmesačnom období vyplávania dávok, počas ktorého základný príspevok v nezamestnanosti nie je obmedzený stropom. V roku 2005 sa už náklady znížili, hoci nový systém ešte nefunguje naplno. Priemerné náklady by sa teda mali ešte znižovať. - V roku 2005 bolo možné po prvýkrát vypočítať priemerné náklady na jednu dávku v nezamestnanosti vyplatenú bývalému zmluvnému zamestnancovi. Napriek tomu, že aj údaje o týchto nákladoch sú skreslené smerom nahor (pozri predchádzajúci odsek), ukazuje sa, že sú o 60 % nižšie než v prípade zmluvných zamestnancov. - Pokiaľ ide o príspevky do systému, je potrebné uviesť toto: - Úprava metódy výpočtu príspevku viedla k zvýšeniu asi o 80 % (51,13 v apríli 2004; 91,00 v máji 2004). - V roku 2005 bolo potrebných 27,5 dočasných zamestnancov v aktívnej službe (príspevok 88,11 EUR mesačne) na financovanie jedného bývalého dočasného zamestnanca, ktorý je nezamestnaný (náklady vo výške 2420,74 EUR mesačne). V pôvodnom systéme bolo na financovanie jedného nezamestnaného potrebných 29,15 zamestnancov v aktívnej službe (príspevok 51,13 EUR mesačne pri priemerných nákladoch 1490,53 EUR mesačne). Pomer v rámci modifikovaného systému sa tak výrazne nezmenil a dokonca má sklon sa znižovať. - V roku 2005 bolo potrebných 28,60 zmluvných zamestnancov v aktívnej službe (príspevok 35,85 EUR mesačne) na financovanie jedného bývalého zmluvného zamestnanca, ktorý je nezamestnaný (náklady vo výške 1 026,15 EUR mesačne); - Na základe uvedeného možno dospieť k záveru, že financovanie v každej kategórii zamestnancov je viac menej v rovnováhe. - Pokiaľ ide o dĺžku trvania zmlúv, na základe ktorých vznikol nárok na príspevky v nezamestnanosti Spoločenstva, je možné rozdiely medzi zmluvami uzatvorenými v rámci pôvodného systému a tými, ktoré boli uzatvorené v rámci modifikovaného systému, sledovať len v roku 2005. Zdá sa, že zmluvy v rámci modifikovaného systému boli uzatvárané na dlhšiu dobu. Je však potrebné pripomenúť, že prechodné obdobie ešte neskončilo: zamestnanci, ktorí boli v služobnom pomere pred a po 1. máji 2004, majú stále možnosť vybrať si jeden zo systémov, čo môže tieto údaje ovplyvniť. - Na základe tabuľky v bode IV.E. (dĺžka doby vyplácania dávok) možno dospieť k týmto záverom: - potvrdilo sa, že v roku 2004 bola dĺžka doby vyplácania dávok nezamestnaným z Komisie výrazne kratšia; - počínajúc rokom 2005, keď je už počet nezamestnaných bývalých dočasných zamestnancov, na ktorých sa vzťahuje modifikovaný systém vyšší, možno konštatovať, že doba vyplácania dávok pre tieto prípady bude pravdepodobne výrazne kratšia než v rámci pôvodného systému; - prvé informácie (veľmi čiastočné a neúplné) naznačujú rovnakú tendenciu aj v prípade nezamestnaných bývalých zmluvných zamestnancov. Je však potrebné pamätať na to, že prvé prípady boli otvorené až počas roka 2005. V. ZÁVEREČNÉ POZNÁMKY A ZÁVERY - Po zavedení reformy, a teda po zavedení kategórie zmluvných zamestnancov, ktorí majú hlavne nahradiť pomocných zamestnancov, sa počet osôb, ktoré majú nárok na príspevok v nezamestnanosti Spoločenstva takmer zdvojnásobil. Pomocní zamestnanci patria výhradne do vnútroštátneho systému sociálneho zabezpečenia, a preto nemajú nárok na dávky sociálneho zabezpečenia Európskych spoločenstiev. - Vo všeobecnosti doplnkový systém poistenia pre prípad nezamestnanosti Spoločenstva počas troch štvrtín času svojej existencie vykazoval prebytky prevádzkového rozpočtu. - Existujúce rezervy umožňujú pokryť potreby približne počas šiestich rokov deficitnej prevádzky. - Je potrebné konštatovať, že nerovnováha medzi príjmami z Hospodárskeho a sociálneho výboru a výdavkami na nezamestnaných bývalých zamestnancov z tejto inštitúcie pretrváva. - Udalosti, ku ktorým dochádza len z času na čas, ako napríklad výmena Komisie a súvisiaca výmena pracovníkov v kabinetoch Komisárov, ako aj výmena pracovníkov politických skupín v Európskom parlamente po voľbách, majú významný vplyv na finančnú rovnováhu systému. - Počet agentúr a úradov, ako aj pracovníkov v nich zamestnaných, neustále rastie, a to až do takej miery, že by počet týchto pracovníkov mal prekročiť počet dočasných a zmluvných zamestnancov zamestnaných v Komisii. - Veľký počet nezamestnaných Spoločenstva sa koncentruje v len niekoľkých členských štátoch. Bolo by vhodné nájsť spôsoby elektronickej výmeny informácií potrebných na výplatu doplnkového príspevku v nezamestnanosti Spoločenstva. - Reforma, a teda aj implementácia doplnkového systému poistenia pre prípad nezamestnanosti Spoločenstva, by mali začať naplno fungovať pravdepodobne v rokoch 2007-2008. Prvé údaje o prevádzkovej rovnováhe nového systému sú však už k dispozícii. Vyplýva z nich toto: - príspevky dočasných zamestnancov sa výrazne zvýšili; - hoci sú náklady na jedného nezamestnaného v rámci nového systému výrazne vyššie ako v pôvodnom systéme, existujú spoľahlivé ukazovatele, na základe ktorých je možné konštatovať, že súčasné príspevky pokrývajú približne rovnaký podiel výdavkov ako v minulosti; - zdá sa, že systémy, ktoré sa vzťahujú na bývalých dočasných zamestnancov na jednej strane a bývalých zmluvných zamestnancov na strane druhej, nespôsobujú medzi týmito dvoma kategóriami zamestnancov výrazne rozdiely, pokiaľ ide o pokrytie výdavkov príjmami; - Ak sa v ďalších rokoch potvrdí skrátenie doby vyplácania dávok v rámci modifikovaného systému (prvé indikácie to jasne napovedajú), rovnováha systému by mala byť lepšie zabezpečená a spoľahlivejšia. - Otvorenou otázkou samozrejme zostáva situácia systému v rokoch 2007-2008, počas ktorých sa skončí platnosť veľkého počtu zmlúv zmluvných zamestnancov. - Bolo by vhodné vypracovať výhľadovú štúdiu na posúdenie rovnováhy modifikovaného systému z dlhodobejšieho hľadiska a následne zvážiť prípadnú potrebu úpravy príspevkov a/alebo nárokov.